ระเบียบกระทรวงมหาดไทยว่าด้วยการทะเบียนชื่อบุคคล(ฉบับที่ ๒)พ.ศ. ๒๕๖๑ ด้วยคณะรัฐมนตรีได้มีมติเมื่อวันที่๔ กรกฎาคม ๒๕๖๐เห็นชอบมาตรการขับเคลื่อนแนวทางการบูรณาการฐานข้อมูลประชาชนและการบริการภาครัฐโดยให้ส่วนราชการและหน่วยงานของรัฐจัดทำฐานข้อมูลเอกสารในความรับผิดชอบและดำเนินการเชื่อมโยงกับฐานข้อมูลทะเบียนกลางของกรมการปกครองเพื่อใช้ในการอำนวยความสะดวกและให้บริการประชาชนโดยยกเลิกสำเนาเอกสารให้แล้วเสร็จโดยเร็วดังนั้นเพื่อให้การปฏิบัติในเรื่องการทะเบียนชื่อบุคคลเป็นไปอย่างมีประสิทธิภาพสอดคล้องกับนโยบายของรัฐบาลที่มุ่งอำนวยความสะดวกให้แก่ประชาชนที่ขอรับบริการจึงอาศัยอำนาจตามความในมาตรา ๒๐ แห่งพระราชบัญญัติชื่อบุคคล พ.ศ. ๒๕๐๕รัฐมนตรีว่าการกระทรวงมหาดไทยออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบกระทรวงมหาดไทยว่าด้วยการทะเบียนชื่อบุคคล (ฉบับที่ ๒) พ.ศ. ๒๕๖๑ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้เพิ่มความต่อไปนี้เป็นข้อ๔/๑ ข้อ ๔/๒ และข้อ ๔/๓ ของระเบียบกระทรวงมหาดไทย ว่าด้วยการทะเบียนชื่อบุคคล พ.ศ. ๒๕๕๑ข้อ ๔/๑การเรียกตรวจบัตรประจำตัวประชาชนของผู้ยื่นคำขอเพื่อประกอบการดำเนินการตามระเบียบนี้ถ้าผู้ยื่นคำขอเป็นผู้ได้รับมอบหมายหรือได้รับมอบอำนาจจากเจ้าของรายการทะเบียนหรือผู้มีหน้าที่แจ้งตามกฎหมายให้เจ้าหน้าที่ผู้รับคำขอหรือนายทะเบียนท้องที่เรียกตรวจบัตรประจำตัวประชาชนของผู้ได้รับมอบหมายหรือได้รับมอบอำนาจหนังสือมอบหมายหรือมอบอำนาจและบัตรประจำตัวประชาชนหรือสำเนาบัตรประจำตัวประชาชนของผู้มอบหมายหรือมอบอำนาจซึ่งได้ลงชื่อรับรองสำเนาถูกต้องส่วนกรณีผู้ยื่นคำขอเป็นบุคคลซึ่งไม่ต้องมีบัตรประจำตัวประชาชนตามกฎหมายให้เรียกตรวจบัตรประจำตัวอื่นที่ราชการออกให้ หนังสือเดินทาง หรือใบสำคัญประจำตัวคนต่างด้าวหรือเอกสารราชการอื่นที่สามารถใช้แสดงตัวบุคคลได้การตรวจรายการบัตรประจำตัวประชาชนหรือเอกสารราชการอื่นตามวรรคหนึ่งให้ตรวจจากระบบคอมพิวเตอร์ที่เชื่อมโยงข้อมูลกับฐานข้อมูลทะเบียนกลาง กรมการปกครองหากผลการตรวจไม่พบข้อมูลหรือข้อมูลที่ตรวจพบไม่ตรงกับข้อมูลตามบัตรหรือเอกสารของผู้ยื่นคำขอและนายทะเบียนท้องที่ไม่อาจพิจารณาคุณสมบัติตามกฎหมายของผู้ยื่นคำขอได้ให้แจ้งผลการตรวจและคำแนะนำในการดำเนินการให้ผู้ยื่นคำขอทราบเป็นหนังสือเพื่อให้แก้ไขภายใน๗ วัน เมื่อพ้นกำหนดระยะเวลาดังกล่าวแล้วผู้ยื่นคำขอไม่ได้ดำเนินการตามคำแนะนำของนายทะเบียนท้องที่ให้นายทะเบียนท้องที่จำหน่ายคำขอนั้นข้อ๔/๒ การเรียกหลักฐานเอกสารเพื่อประกอบการพิจารณาของนายทะเบียนท้องที่ในการปฏิบัติตามระเบียบนี้ไม่ว่าจะเป็นเอกสารที่เป็นต้นฉบับ ใบสำคัญ หรือสำเนาเอกสารให้เจ้าหน้าที่ผู้รับคำขอหรือนายทะเบียนท้องที่ตรวจสอบหลักฐานเอกสารนั้นจากฐานข้อมูลทะเบียนกลางในระบบคอมพิวเตอร์แทนการเรียกหลักฐานเอกสารจากผู้ยื่นคำขอ เว้นแต่กรณีที่ผู้ยื่นคำขอต้องแก้ไขเปลี่ยนแปลงรายการหรือจำหน่ายรายการ หรือบันทึกข้อความเพิ่มเติมในเอกสารที่เป็นต้นฉบับที่อยู่ในความครอบครองของตนให้เรียกเอกสารนั้นเพื่อดำเนินการแก้ไขเปลี่ยนแปลง หรือจำหน่ายรายการหรือบันทึกข้อความเพิ่มเติมได้กรณีตามวรรคหนึ่งถ้าตรวจไม่พบข้อมูลหรือหลักฐานเอกสารนั้นจัดทำขึ้นโดยส่วนราชการหรือหน่วยงานอื่นของรัฐที่ไม่ได้เชื่อมโยงฐานข้อมูลเอกสารกับฐานข้อมูลทะเบียนกลางให้แจ้งผู้ยื่นคำขอทราบโดยทันทีแล้วทำหนังสือสอบถามไปที่ส่วนราชการหรือหน่วยงานที่ออกเอกสารนั้นเพื่อคัดข้อมูลหรือจัดทำสำเนาเอกสารส่งกลับมาให้นายทะเบียนท้องที่ภายใน๓ วันนับแต่วันที่ได้รับหนังสือแจ้งดังกล่าวโดยไม่ให้เป็นภาระแก่ผู้ยื่นคำขอเว้นแต่ผู้ยื่นคำขอได้แสดงความประสงค์ที่จะนำหลักฐานเอกสารที่เจ้าหน้าที่ผู้รับคำขอหรือนายทะเบียนท้องที่ขอตรวจหรือคัดสำเนาจากส่วนราชการหรือหน่วยงานอื่นของรัฐมามอบให้แทนการทำหนังสือแจ้งขอความร่วมมือไปยังส่วนราชการนั้นๆ ก็ให้ดำเนินการได้ตามความประสงค์โดยให้เจ้าหน้าที่บันทึกไว้ในคำขอแล้วให้ผู้ยื่นคำขอลงชื่อไว้เป็นหลักฐานและเมื่อได้รับหนังสือแจ้งผลการดำเนินการแล้วให้เจ้าหน้าที่ผู้รับคำขอแจ้งผู้ยื่นคำขอให้มาดำเนินการโดยเร็วข้อ๔/๓ ห้ามมิให้เจ้าหน้าที่และนายทะเบียนท้องที่ผู้มีอำนาจลงชื่อในคำขอและเอกสารทะเบียนชื่อบุคคลใช้ตรายางลายมือชื่อประทับในคำขอและเอกสารทะเบียนชื่อบุคคลแทนการลงลายมือชื่อด้วยตนเองโดยเด็ดขาดและเมื่อลงลายมือชื่อแล้วให้ใส่วงเล็บชื่อตัวและชื่อสกุลด้วยตัวบรรจงไว้ด้วยข้อ ๔ ให้เพิ่มความต่อไปนี้เป็นวรรคสามของข้อ๓๔ ของระเบียบกระทรวงมหาดไทย ว่าด้วยการทะเบียนชื่อบุคคล พ.ศ. ๒๕๕๑การทำสำเนาและรับรองสำเนารายการในฐานข้อมูลทะเบียนชื่อบุคคลตามวรรคหนึ่งผู้มีส่วนได้เสียจะขอให้นายทะเบียนกลางนายทะเบียนจังหวัด หรือนายทะเบียนท้องที่ ทำสำเนารายการทะเบียนชื่อบุคคลเป็นภาษาอังกฤษตามที่กรมการปกครองกำหนดก็ได้ประกาศณ วันที่ ๑๑ กันยายน พ.ศ. ๒๕๖๑พลเอกอนุพงษ์ เผ่าจินดารัฐมนตรีว่าการกระทรวงมหาดไทยวิวรรธน์/จัดทำ๒๖ ตุลาคม ๒๕๖๑นุสรา/ตรวจ๒๗ ตุลาคม ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๒๖๑ ง/หน้า ๔/๑๘ ตุลาคม ๒๕๖๑